
హైదరాబాద్ (ఆంధ్రజ్యోతి బిజినెస్): ఛత్రపతి శివాజీ అంతర్జాతీయ విమానాశ్రయాన్ని నిర్వహిస్తున్న జివికె ముంబై ఇంటర్నేషనల్ ఎయిర్పోర్ట్ (ఎంఐఎఎల్), జిఎంఆర్ సారథ్యంలోని ఢిల్లీ ఇంటర్నేషనల్ ఎయిర్పోర్ట్ నిర్వహిస్తున్న ఇందిరాగాంధీ అంతర్జాతీయ ఎయిర్పోర్ట్కు ప్రతిష్ఠాత్మక స్కైట్రాక్స్ అవార్డులు లభించాయి. భారత్, ఆసియాలో అత్యుత్తమ ఎయిర్పోర్ట్ స్టాఫ్ అవార్డును జివికె ఎంఐఎఎల్, అత్యుత్తమ ఎయిర్పోర్ట్ అవార్డును ఢిల్లీ విమానాశ్రయాలు అందుకున్నాయి. మంగళవారం అమ్స్టర్డామ్ (నెదర్లాండ్స్)లో ప్యాసెంజర్ టెర్మినల్ ఎక్స్పో వద్ద జరిగిన ప్రపంచ ఎయిర్పోర్ట్ అవార్డుల్లో భాగంగా ఈ పురస్కారాలను అందుకున్నట్టు రెండు కంపెనీలు తెలిపాయి. విమానాశ్రయ పరిశ్రమకు వరల్డ్ ఎయిర్పోర్ట్ అవార్డులు ఎంతో ప్రతిష్ఠాత్మకమైనవని, విమాన ప్రయాణికుల అభిప్రాయాల ఆధారంగా ఈ అవార్డులు అందిస్తారని కంపెనీలు తెలిపాయి. మరో ప్రతిష్ఠాత్మక అవార్డును అందుకోవడం ఎంతో గర్వకారణంగా ఉందని ఢిల్లీ ఇంటర్నేషనల్ ఎయిర్పోర్ట్ సిఇఒ ఐ ప్రభాకర రావు తెలిపారు.

hyderabad (aandhrajyoti bijines): chhatrapati shivaji antarjaatiiya vimaanaasrayaanni nirvahistunna jivike mumbai international airport (mil), gmr saarathyamlooni dhilli international airport nirvahistunna indiraagaandhii antarjaatiiya airportku pratishtaatmaka skytracks avaardulu labhinchayi. bharat, aasiyaalo atyuttama airport staff avaardunu jivike mil, atyuttama airport avaardunu dhilli vimaanaasrayaalu andukunnaayi. mangalavaaram amsterdom (nedarlands)loo passenger terminal expo vadda jarigina prapancha airport avaardullo bhagamga ee puraskaaraalanu andukunnattu rendu companylu telipai. vimaanaasraya parisramaku werald airport avaardulu entho pratishtaatmakamainavani, vimana prayaanikula abhipraayaala aadhaaramgaa ee avaardulu andistaarani companylu telipai. maro pratishtaatmaka avaardunu andukovadam entho garvakaaranamgaa undani dhilli international airport cie ai prabhaakara raavu telipaaru.